Colombia (yritys)

| Colombia Oy |
| --- | --- |

Yritysmuoto:  Osakeyhtiö
Perustettu:  1930
Lakkautettu:  1970
Kotipaikka:  Helsinki
Toimiala:  kahvila- ja konditoriayritys
Tuotteet:  kahvi sekä leipomotuotteet
Infobox OKVirheellinen NIMI-arvo: 
Colombia Oy oli vuosina 1930–1970 Helsingissä toiminut kahvila- ja  konditoriayritys. Yrityksen perustivat vuonna 1930 nimellä Colombian Kahvi Oy liikemiesveljekset Toivo, Matti ja Viljo Pajari.[lähde? ]
Colombian Kahvi teki läheistä yhteistyötä Kolumbian kansallisen kahvintuottajien järjestön (Federación Nacional de Cafeteros de Colombia) kanssa. Veljekset olivat onnistuneet tekemään 1920-luvulla järjestön kanssa kolumbialaisen kahvin edustussopimuksen, joka takasi vuosikymmeniksi kolumbialaisen kahvin yksinmyyntioikeuden Suomessa.
Ensimmäinen Café de Colombia -kahvila perustettiin Helsingin Keskuskadulle vuonna 1930, ja sen tarkoituksena oli esitellä ja mainostaa kolumbialaista kahvia pääkaupunkiseutulaisille. Koska kolumbialaisen kahvin kanssa haluttiin tarjota laadukkaita leivonnaisia, yhtiö perusti 1930-luvulla ensimmäisen oman leipomon Mikonkadulle nykyisen Aleksi 13:n kiinteistöön. Colombian kahviloiden ja leipämyymälöiden valikoimiin kuului tämän jälkeen sekä makeita leivonnaisia että leipiä.
Samassa talossa toimi myös kahvinlähettämö, josta kuljetettiin kahvia sekä omiin kahviloihin että keskusta-alueen toimistoihin. Yhtiöllä oli oma Jerico-kahvimerkki, joka tuotettiin Kolumbiasta ja paahdettiin Suomessa.
Koska kahvi ja kahvilakulttuuri saavuttivat sotienjälkeisinä vuosina suosion Suomessa, alkoi kahvilaketju laajentua. Yhtiön omistus ja kehittäminen oli tällöin siirtynyt pääosin konsuli Toivo Pajarin perheelle.[lähde? ]
Keskustan toimitilojen käytyä pieneksi Colombia perusti uuden leipomon Mäkelänkatu 56:een. Modernissa leipomossa oli viisi kerrosta, ja siellä valmistettiin artesaanileipien,selvennä kakkujen että leivoksien lisäksi myös erilaisia eineksiä, hampurilaisia ja pikkusyötävää yhtiön kahviloiden, leipämyymälöiden ja snack-baarien tarpeisiin. Omien snack-baarien ohella Colombia operoi myös Shell 500 -konseptin huoltamoiden snack-pisteitä.
Kolmannen leipomon yhtiö perusti 1960-luvun alussa Meritullinkadulle. Sinne keskitettiin yhtiön vähittäiskauppaan suunnattujen, koneellisesti valmistettavien tuotteiden valmistus. Yhtiön tuotemerkkeihin kuului muun muassa Colombian kääretorttu, Wilhelmiina-leivokset sekä Tiikerikakku, joita myytiin valtakunnallisesti elintarvikemyymälöissä.
Yhtiö kasvoi vuosien mittaan merkittäväksi kahvila- ja konditoriatoimijaksi. Parhaimmillaan yhtiössä oli 1 200 työntekijää, 36 omaa Café de Colombia -kahvilaa, -leipämyymälää ja -snack-baaria sekä kaksi leipomoa. Colombian kahviloista tunnetuin sijaitsi Helsingin Rautatalossa.
Vuonna 1964 muutti yhtiö nimensä Colombia Oy:ksi.
Yhtiön toimitusjohtaja oli vuosina 1936–69 lähes koko sen toiminnan ajan pääkonsuli Pentti Pajari.
Colombia Oy:ssä työskentelivät vuosien mittaan muun muassa viihdyttäjä Simo Salminen (kondiittorimestari), HJK:n maajoukkuejalkapalloilijat Pentti Styck ja Antero Rinne sekä Tupla tai kuitti -ohjelman pitkäaikainen juontaja Kirsti Pajari (ent. Rautiainen).
Oy Karl Fazer Ab osti Colombia Oy:n vuonna 1970.